Kaikki etsivät rakkautta.
He etsivät sitä epätoivoisesti.
Meidän on osoitettava heille Jeesuksen rakkautta.
Sitä on todellinen herätys.
He tarvitsevat vain ikuista rakkautta.
Nouskaa ja osoittakaa heille rakkautta.
Yliluonnollista rakkautta.
Patricia King - Ikuinen rakkaus Herran kuritus
Tervetuloa ohjelman pariin.
Tänään puhun aiheesta, joka jakaa kuulijakunnan.
Aion puhua Herran kurituksesta.
Seurakunnissa ei puhuta siitä kovinkaan paljon.
En edes muista, milloin viimeksi olisin kuullut siitä saarnan.
Äskettäin illastin ystävieni kanssa, ja keskustelimme siitä, -
kuinka monet hengelliset johtajat ovat viime vuosina langenneet.
Seurakunnat eivät ole kohdelleet heitä hyvin sen jälkeen.
Se voi sattua.
Kun johtaja tekee virheen monien ihmisten edessä, -
se koskettaa kaikkia ihmisiä siellä, missä hän vaikuttavat.
Kaikki tietävät kaiken johtajan synnistä.
Jos johtajalla on pienempi vaikutuspiiri, -
tilanne on hieman helpompi.
Langenneita johtajia on paljon.
Osa lankeamisista on tapahtunut tiedotusvälineiden seuratessa.
Jotkut hyvin kuuluisat pastorit ovat tehneet virheitä.
Heidän kaksoiselämänsä on paljastunut.
Lopulta kaikki paljastuu.
Sitä tullaan kuuluttamaan talojen katoilta.
Nykyään katot ovat täynnä satelliittiantenneja, -
ja tieto virheistä leviää joka kanavaa pitkin.
Tieto leviää hyvin nopeasti.
On erittäin tärkeää, että elämme Jumalan tahdon mukaan.
Haluan syventyä muutamaan asiaan.
Jumala antoi minulle ilmestyksen sen jälkeen, -
kun olimme keskustelleet ystävieni kanssa johtajien virheistä -
ja siitä, kuinka huonosti heitä sen jälkeen kohdeltiin.
Sanoin Herralle, että meidän tulisi olla rakastavia heitä kohtaan.
Matkalla kotiin Pyhä Henki puhui minulle ja sanoi, -
että hän haluaa puhua minulle siitä, -
mitä lankeamisessa tapahtuu.
Hän sanoi, että joskus rangaistus on tarpeellinen.
Pyhä Henki sanoi, että joskus hän eristää johtajan tarkoituksella.
Ihmettelin sitä.
Hän jatkoi, että joskus hän sallii sen, -
että seurakunnan kokema tuska tulee johtajan tietoisuuteen.
Se auttaa johtajia tulemaan kurinalaisiksi.
Sitten hän antoi minulle näkymän.
Minulla on kaksi poikaa, -
eivätkä he aina ole enkeleitä.
Kerran vanhempi poikani tappeli nuoremman kanssa.
Hän löi nuorempaa veljeään, ja kuulin tappelun ääniä.
Menin katsomaan, mitä tapahtui.
Siellä hän vain löi nuorempaa poikaani.
Käskin vanhempaa poikaa lopettamaan, ja hän suuttui.
Hän käytti huonoa kieltä, ja se vaikutti koko kodin ilmapiiriin.
Kotimme rauha järkkyi -
vanhemman poikani synnin takia.
Otin pojan puhutteluun.
Vein hänet huoneeseensa ja käskin olemaan siellä.
Panin hänet kotiarestiin, vaikka hän oli menossa ulos.
Käskin hänen pysyä huoneessaan, kunnes tulisin takaisin.
Hän oli vihainen.
Menin lohduttamaan nuorempaa poikaani.
Kuuntelin hänen tarinaansa, ja hän itki.
Hän oli loukkaantunut, ja jouduin auttamaan häntä.
Hän tarvitsi parantumista.
Herra sanoi, että sitä voi verrata seurakuntaan.
Johtajan lankeaminen ei ole pikkujuttu.
Heidän tekonsa on satuttanut seurakuntaa.
Joskus se on satuttanut kokonaista herätystä.
Prosessi on keskeytynyt, koska johtaja alkoi tehdä syntiä.
Herran kuritus on osittain sitä, -
että johtaja eristetään, jotta Herra voisi parantaa seurakunnan -
ja palauttaa kodin rauhan.
Pyhä Henki sanoi joskus eristävänsä ihmisiä.
Joskus hän sallii loukkaantuneiden ilmaista kipuaan.
Vaikka se satuttaisi synnintekijää, se on osa kuritusta.
Hänen on otettava vastuu teostaan.
Juttelin nuoremman poikani kanssa, kunnes hänen olonsa oli parempi.
Pyysin häntä antamaan anteeksi veljelleen, -
kun hän tunsi olevansa valmis.
Sen jälkeen palasin vanhemman poikani luo, -
ja kävin koko tilanteen läpi hänen kanssaan.
Yritin opettaa häntä, ettei hän enää toimisi niin.
Kuritus ei ole toisen satuttamista.
Kurituksen tavoite on, että lopettaisimme synnin tekemisen.
Kun seuraamme Jumalan tahtoa, meille käy aina hyvin.
Se siunaa koko kotiamme.
Samalla se siunaa myös kaikkia ihmissuhteitamme.
Jos kuritusta ei tapahdu, tilanne pahenee.
Otetaan taas esille tilanne, joka tapahtui kodissani.
Jos en kiinnittäisi huomiota poikien tappeluun, -
vaan antaisin sen tapahtua, ongelma ei häviäisi mihinkään.
Pojat vain jatkaisivat tappelua, -
koska me sallimme sen.
Jos kuria ei pidetä yllä seurakunnassa, -
laittomuus lisääntyy.
Jeesus sanoi, että laittomuus lisääntyy viimeisinä päivinä.
Yksi syy siihen on kurituksen puute.
Se ei koske pelkästään johtajia, vaan meitä kaikkia.
Käytän johtajia esimerkkinä, -
koska kun he saavat etuoikeuden huolehtia seurakunnasta, -
heidän vastuullaan on elää oikein Jumalan ja ihmisten edessä.
Paavali kehotti seurakuntalaisia ottamaan hänestä mallia.
Johtajien on kyettävä lupaamaan seurakuntalaisille, -
että jos he seuraavat johtajaansa, he pääsevät lähemmäksi Jumalaa.
Ihmisten on voitava seurata johtajaansa.
Johtaja ei saa johdattaa ihmisiä lankeamaan syntiin.
Jos johtaja lankeaa, hän saa kovemman kurituksen Herralta.
Usein sitä seuraa, että johtaja joutuu erilleen seurakunnasta.
Joskus, kun seurakuntalaiset eivät ymmärrä tapahtunutta, -
he saattavat loukkaantuneina sanoa harkitsemattomia asioita.
Jumala kuitenkin sallii sen, jotta synnintekijä nöyrtyisi.
Hänen on ymmärrettävä, että hän on kohdellut toisia väärin.
Ystävieni illalliskutsuilla oli myös eräs johtaja, -
joka on minulle läheinen ja joka oli langennut syntiin.
Hän oli hyvin vaikutusvaltainen.
Hän ei koskaan yrittänyt peitellä tekoaan.
Hän halusi ottaa siitä täyden vastuun.
Hän oli päättänyt tehdä syntiä ja sillä satuttanut seurakuntaa.
Hän kertoi, että sen jälkeen hän joutui eristyksiin muista.
Se satutti häntä, mutta kuritus satuttaa.
Rakkaus vaatii meitä kulkemaan langenneiden johtajien rinnalla.
Meidän on rohkaistava heitä katumaan ja uudistumaan.
Se on tehtävä ilman, että tuemme synnin tekemistä.
Se olisi epäpyhää armoa.
Muistan erään televisioevankelistan.
Hän oli erittäin kuuluisa.
Hän oli jo vuosia julistanut evankeliumia, -
kun tuli julki, että hän oli itse elänyt synnillistä elämää.
Siihen liittyi homoseksuaalisuutta, vaimon pettämistä ja huumeita.
Se järkytti seurakuntaa niin pahoin, että se halvaantui.
Sellaisessa tilanteessa johtaja on eristettävä, -
jotta hän pääsisi paranemaan ja uudistumaan -
ja jotta seurakunta saisi aikaa toipua.
Seurakunta kokee tapahtuman traumaattisena.
Silti kuulin johtajan valittavan sitä, miten häntä kohdeltiin.
Jos olemme satuttaneet jotain ihmistä pahasti, -
oma kipumme on osa kuritusta.
Meidän on laitettava satuttamamme ihmiset etusijalle -
ja otettava vastuu teostamme.
Meidän on nostettava standardiamme.
Meidän on otettava vastaan sekä Herran viisaus että kuritus.
Raamattu sanoo, ettei kuritus ole sillä hetkellä iloksi.
Sen on tarkoitus olla kivuliasta.
Jumala kuritti Israelin kansaa monella tavoin.
Se ei ollut mukavaa, mutta hän halusi vetää heidät luokseen.
Hän halusi päästä siunaamaan heitä.
Tunnen, että tätä ohjelmaa katsoo joku johtaja, -
joka on langennut syntiin ja loukkaantunut niistä tavoista, -
joilla ihmiset siihen reagoivat.
Jumalalla oli oma tarkoituksensa.
Hän halusi kohdata sinut yksin hiljaisuudessa.
Hän halusi, että nöyrryt ja otat vastuun teostasi.
Tarkoitus ei ole satuttaa sinua.
Tarkoitus oli saada sinut ojennukseen.
Jos yrität paeta tätä prosessia, -
et saa koskaan kokea sitä, miltä tuntuu selvittää kaikki asiat.
Jumala haluaa, että voit kokea olosi puhtaaksi.
Jumala sanoo, että hän haluaa parantaa sinut kokonaan.
Haluan saada sinut takaisin suunnitelmaani ja rakkauteeni.
Päästä irti katkeruudesta, jota koet väärän kohtelun vuoksi.
Minä toin sinut siihen paikkaan, -
jotta voisit myöntää virheesi ja nöyrtyä, ja kulkea kanssani taas.
Joku toinen katsoja on joutunut johtajan satuttamaksi.
Se järkytti sinua, koska olisit antanut henkesi johtajasi puolesta.
Uhrasit paljon hänen vuokseen, ja silti hän satutti sinua.
Et ole vieläkään toipunut.
Johtajat ovat pelkkiä ihmisiä.
Jumala haluaa parantaa sinut.
Näen, että Jumala parantaa sisintäsi juuri nyt.
Hän haluaa, että annat anteeksi ja jatkat elämääsi.
Näen Jumalan armon ylläsi.
Jeesuksen nimessä, ole parannettu.
Jatkamme tauon jälkeen.
Voisitko rukoilla sitä, tulisiko sinun tukea televisiotyötämme?
Haluamme tuoda profetian sanoja kansakunnille.
Samalla saat lahjan.
Kristuksen ruumis ei ole opettanut Herran hellästä kurituksesta.
Saat Patrician vahvan kirjan Herran kurituksesta, -
jos lahjoitat Patrician työhön vähintään 25 dollaria.
Soita lahjoitusnumeroomme ja mainitse tämä tarjous, -
tai lahjoita osoitteessa patriciaking.com
Tukijoidemme avulla -
lähetämme työryhmiä kadotettujen ja särkyneiden luo -
eri kansakuntiin.
Tuomme valoa pimeyteen.
Voit tulla mukaan ryhtymällä tukijaksemme.
Tee se osoitteessa patriciaking.com.
Tervetuloa takaisin.
Haluan vilpittömästi kiittää kaikkia tukijoitamme.
Se mahdollistaa TV-ohjelmiemme tuotannon -
ja niiden lähettämisen.
Haluan, että tiedätte, kuinka paljon teitä arvostan.
Avatkaa Raamatuistanne Heprealaiskirjeen luku 12.
Aloitetaan jakeesta 4.
"Ette vielä ole verille asti tehneet vastarintaa, -
taistellessanne syntiä vastaan, ja te olette unhottaneet -
kehoituksen, joka puhuu teille niinkuin lapsille: "Poikani, älä -
pidä halpana Herran kuritusta, äläkä menetä toivoasi, kun hän -
sinua nuhtelee; sillä jota Herra rakastaa, sitä hän kurittaa; ja -
hän ruoskii jokaista lasta, jonka hän ottaa huomaansa".
Kuritukseksenne te kärsitte; Jumala kohtelee teitä niinkuin lapsia.
Sillä mikä on se lapsi, jota isä ei kurita? Mutta jos te olette -
ilman kuritusta, josta kaikki ovat osallisiksi tulleet, silloinhan -
te olette äpäriä ettekä lapsia. Ja vielä: meillä oli ruumiilliset -
isämme kurittajina, ja heitä me kavahdimme; emmekö paljoa -
ennemmin olisi alamaiset henkien Isälle, että eläisimme? Sillä nuo -
kurittivat meitä vain muutamia päiviä varten, oman ymmärryksensä -
mukaan, mutta tämä kurittaa meitä tosi parhaaksemme, että me -
pääsisimme osallisiksi hänen pyhyydestään. Mikään kuritus ei -
tosin sillä kertaa näytä olevan iloksi, vaan murheeksi, mutta -
jälkeenpäin se antaa vanhurskauden rauhanhedelmän niille, jotka sen -
kautta ovat harjoitetut."
Nuorin poikani oli tottelevainen, -
ja ensimmäisen läimäytyksen hän sai vasta nelivuotiaana.
Hän oli tottelematon varoituksistani huolimatta.
Sanoin, että joudun läimäyttämään.
Hän tiesi, mitä se oli.
Hän nyökkäsi ja asettui polvieni päälle.
Hänen alistumisensa sai minut murtumaan.
En tiennyt, miten voisin rangaista häntä, kun hän oli niin suloinen.
Hän oli sitä mieltä, että hänen kuuluikin saada rangaistus.
Se teki vanhempana olon helpoksi.
Vanhemmalla pojallani oli erilainen asenne.
Kun näin, miten alistuvainen nuorempi poikani oli, -
sanoin Herralle, että halusin olla samanlainen.
Pyysin, että Herra tekisi, mitä tarvitaan, jotta pysyisin ruodussa.
Halusin ottaa vastaan Herran kurituksen, -
koska halusin tulla hänen kaltaisekseen.
Jumala haluaa kurittaa meitä, -
koska siitä saa vanhurskauden rauhanhedelmän.
Älkää siis paetko Herran kuritusta, -
vaan etsikää sitä.
Kuritus-sana viittaa opettavaisuuteen.
Se tarkoittaa korjaamista tai suoristamista.
Miksi Herra kurittaa meitä?
Mihin tarvitsemme sitä?
Ensinnäkin se opettaa meitä hänen luonteestaan.
Se myös opettaa meitä ojentautumaan hänen suunnitelmansa mukaisesti.
Silloin tulemme siunatuiksi, ja minä ainakin pidän siitä.
Jos elän elämääni tehden syntiä ja rikkoen Jumalan Sanaa, -
lopulta synti erottaa minut Jumalan siunauksesta.
En enää elä siunauksen, vaan kirouksen alueella.
Kuritus myös suojelee toisia ihmisiä meidän teoiltamme.
Se estää syntiä leviämästä muiden ihmisten elämään.
Yksi mätä omena pilaa koko kasan omenoita.
Mätä omena kannattaa heti ottaa pois muiden joukosta.
Olen nähnyt monta kertaa, mitä tapahtuu, -
jos syntiin ei vastata kurilla seurakunnassa.
Silloin synti alkaa levitä nopeasti.
Miten Herra sitten kurittaa meitä?
Hän tuo synnintunnon, jota seuraa vilpitön katumus.
Se tuntuu siltä, kuin joku iskisi miekalla sydämeen.
Kun Herra sanoo, että jokin on väärin, alamme katua sitä.
Joskus kuritus on näin yksinkertaista.
Toinen kuritustapa on se, -
että Herra antaa meidän kokea tekojemme seuraukset.
Hän siis ottaa armonsa pois.
Se vasta on tehokas tapa oppia.
Itse olen kokenut sen, ja se on hyvä läksy.
Kolmas kuritustapa on eristäminen.
Hän eristää meidät muista, jotta emme satuttaisi heitä.
Samalla hän voi työstää ongelmiamme.
Neljäs tapa on se, että Herra antaa vihollistemme voittaa meidät.
Tämä on tapahtunut israelilaisille.
Niin kävi, kun filistealaiset varastivat liitonarkin.
Herra oli varoittanut heitä. Eelin olisi pitänyt kurittaa poikiaan.
Koska hän ei tehnyt sitä, vihollinen sai arkin käsiinsä.
Viides kuritustapa on se, että Herra vetää läsnäolonsa pois.
Psalmin jakeessa 51:11 Daavid anoo, ettei Jumala ottaisi -
Pyhää Henkeään pois.
Daavid oli taipunut Jumalan kuritukseen, -
mutta hänen oli vaikea kestää sitä, kun Jumalan läsnäolo katosi.
Jumala ei koskaan hylkää meitä, koska hän rakastaa meitä.
Joskus hän kuitenkin vie pois kykymme tuntea hänen läsnäolonsa, -
jotta taivumme hänen kuritukseensa.
Kuinka meidän tulisi vastata Herran kuritukseen?
Meidän on otettava se vastaan.
Toiseksi, meidän on nöyrryttävä.
Kolmanneksi, meidän on kannettava vastuumme.
Emme saa syytellä muita teoistamme.
Vastuun ottaminen palkitsee.
Neljänneksi, meidän on tehtävä parannusta synneistämme -
ja käännyttävä niistä pois.
Viidenneksi, meidän on otettava vastaan Jumalan anteeksianto.
Älkää rankaisko itseänne.
Ottakaa anteeksianto vastaan.
Antakaa itsellenne anteeksi, vaikka muut eivät antaisikaan.
Kuudenneksi, meidän on korjattava aiheuttamamme vahingot.
Seitsemänneksi, meidän on pantava menneisyys taaksemme -
ja jatkettava eteenpäin.
Jos jatkatte elämäänne Jumalan kanssa, -
saatte nauttia Jumalan siunauksista.
Tulette oppimaan kokemuksestanne, niin ettei sama tule toistumaan.
Teidän ei tarvitse käydä samaa koulua uudestaan, -
koska olette oppineet läksynne.
Eikö Herran kuritus olekin mahtavaa?
Hän rakastaa sinua niin paljon, -
että nytkin hän haluaa teidän valmistautuvan kuritukseen, -
koska Jumalan tuli on tulossa.
Se tulee polttamaan akanat, eikä se tunnu kivalta, -
mutta profetoin teille, että Pyhä Henki tulee toimimaan.
Kaikki, mikä vaatii polttamista, tulee palamaan.
Muistakaa, että se tapahtuu, koska hän todella rakastaa teitä.
Kristuksen ruumis ei ole opettanut Herran hellästä kurituksesta.
Saat Patrician vahvan kirjan Herran kurituksesta, -
jos lahjoitat Patrician työhön vähintään 25 dollaria.
Soita lahjoitusnumeroomme ja mainitse tämä tarjous, -
tai lahjoita osoitteessa patriciaking.com.
Tukijoidemme avulla -
lähetämme työryhmiä kadotettujen ja särkyneiden luo -
eri kansakuntiin.
Tuomme valoa pimeyteen.
Voit tulla mukaan ryhtymällä tukijaksemme.
Tee se osoitteessa patriciaking.com.
Suomennos: Hanna Tischer